**Te iubesc, femeie!**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te iubesc, femeie!

Îți spun deseori, iubito,

Că ești răsfățul, pentru mine,

Dar ce-mi spun mie, incognito,

Nu ai înțelege foarte bine.

Sunt un bărbat loial, între cei mulți,

Ce-și deplânge pașii, ce-a făcut,

Ce-și roade unghiile-n virtuți,

Și-l sperie infamul prefăcut.

Am încercat continuu să exist,

Din sentimente pure mă hrănesc,

Statornic și incurabil sufletist

Mă sfătuiește viața s-o doresc.

Ce aș fi eu fără iubirea ta?

Un sărman poet, fără simțire,

Omul ce-n vise lungi s-ar îmbăta,

Cu aburii reci de șovăire.

Mă adun din încercări, dar nu pot

Să-mi ordonez idei, să spun ce vreau,

Când eu vibram precum un clopot,

Steluțe mii pe chipul tău luceau.

Dragostei râvnite îi sunt străjer,

Voi spune în minte o rugăciune,

Credința este gând celest, și sper

Că tu îmi rămâi raza, minune.

Așadar să îmi trăiești, iubire!

Primește darul meu și-o orhidee,

Iar tu să-mi fii pururea menire,

Și nu uita, eu te iubesc... femeie!

Autor: Gabriel Stănciulescu